aproape târziu și iarăși am obosit un oraș prea rece trecut prin inelul de pe fiecare deget strig tare într-o intersecție fără semafoare mai departe de neliniște nu este nimic de aici se vede până foarte departe viața mea din anii viitori freamăt al singurătăților regăsite nu vorbești doar te apleci peste balustradele sensibile ale vieții tale vreau să îți pese vreau să te porți fără ciorapi și fără eșarfă de parcă lumea asta ar conta de parcă totul s- ar întoarce către tine e ușor să uiți e cel mai ușor punct fără alt capăt.